CELEX: 32007R0244
Language: lt
Date: 2007-03-07 00:00:00
Title: 2007 m. kovo 7 d. Komisijos reglamentas (EB) Nr. 244/2007 dėl leidimo naudoti L-histidino monohidrochlorido monohidratą kaip pašarų priedą (Tekstas svarbus EEE)

13.3.2007   
            
            
               LT
            
            
               Europos Sąjungos oficialusis leidinys
            
            
               L 73/6
            
         
      KOMISIJOS REGLAMENTAS (EB) Nr. 244/2007
   2007 m. kovo 7 d.
   dėl leidimo naudoti L-histidino monohidrochlorido monohidratą kaip pašarų priedą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 reglamentuojami leidimai dėl priedų, skirtų naudoti gyvūnų mityboje, ir tokio leidimo suteikimo pagrindai bei tvarka.
            
         
               (2)
            
            
               Pateikta paraiška dėl leidimo L–histidino monohidrochlorido monohidratui kaip aminorūgščiai.
            
         
               (3)
            
            
               Paraiška leidimui pateikta iki Reglamento (EB) Nr. 1831/2003 įsigaliojimo pagal 1982 m. birželio 30 d. Tarybos direktyvą 82/471/EEB dėl tam tikrų produktų, naudojamų gyvūnų mityboje (2). Nuo 2004 m. spalio 18 d. aminorūgštys, jų druskos ir analogai patenka į Reglamento (EB) Nr. 1831/2003 taikymo sritį. Todėl paraiška turėtų būti nagrinėjama taikant Reglamento (EB) Nr. 1831/2003 7 straipsnio nuostatas.
            
         
               (4)
            
            
               Siekiant atitikimo Reglamento (EB) Nr. 1831/2003 7 straipsnyje nustatytiems reikalavimams buvo pateikta paraišką pagrindžianti papildoma informacija.
            
         
               (5)
            
            
               Prašymas pateiktas dėl leidimo naudoti L–histidino monohidrochlorido monohidratą kaip pašarų priedą lašišinėms žuvims. Pašarų priedas priskirtinas priedų kategorijai „mitybiniai priedai“ ir funkcinei grupei „aminorūgštys, jų druskos ir analogai“.
            
         
               (6)
            
            
               Europos maisto saugos tarnyba (toliau – Tarnyba) 2005 m. kovo 2 d. nuomonėje (3) ir 2006 m. spalio 18 d. nuomonėje (4) padarė išvadą, kad L–histidino monohidrochlorido monohidratas neturi neigiamos įtakos gyvūnų sveikatai, žmonių sveikatai ar aplinkai. Ji taip pat padarė išvadą, kad L-histidino monohidrochlorido monohidratas nekelia jokio kito pavojaus, dėl kurio pagal Reglamento (EB) Nr. 1831/2003 5 straipsnio 2 dalį būtų galima atsisakyti išduoti leidimą. Pagal šią nuomonę tai yra būtinoji aminorūgštis žuvims, ir yra duomenų, kad šio preparato naudojimas apsaugo nuo kataraktos ūkiuose auginamas lašišines žuvis. Tarnybos nuomonėje rekomenduojamos atitinkamos vartotojų saugos priemonės. Nuomonėje nėra nuostatos, kad reikia nustatyti konkrečius stebėsenos po pateikimo į rinką reikalavimus. Toje nuomonėje taip pat vertinama pašarų priedo analizės metodo ataskaita, kurią pateikė Bendrijos etaloninė laboratorija, įsteigta vadovaujantis Reglamentu (EB) Nr. 1831/2003. Preparato vertinimas rodo, kad laikomasi Reglamento (EB) Nr. 1831/2003 5 straipsnyje nustatytų leidimo išdavimo sąlygų. Todėl reikėtų leisti naudoti preparatą, kaip nurodyta šio reglamento priede.
            
         
               (7)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „mitybiniai priedai“ ir funkcinei grupei „aminorūgštys, jų druskos ir analogai“, leidžiama naudoti kaip priedą gyvūnų mityboje tame priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. kovo 7 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 268, 2003 10 18, p. 29. Reglamentas su pakeitimais, padarytais Komisijos reglamentu (EB) Nr. 378/2005 (OL L 59, 2005 3 5, p. 8).
   
      (2)  OL L 213, 1982 7 21, p. 8. Direktyva su paskutiniais pakeitimais, padarytais Komisijos direktyva 2004/116/EB (OL L 379, 2004 12 24, p. 81).
   
      (3)  Mokslinės grupės dėl gyvūnų pašaruose naudojamų priedų ir produktų ar medžiagų nuomonė dėl produkto L-histidino monohidrochlorido monohidrato saugumo ir biologinės vertės lašišinėms žuvims. Priimta 2005 m. kovo 2 d.EMST leidinys (2005) 195, p. 1–10.
   
      (4)  Mokslinės grupės dėl gyvūnų pašaruose naudojamų priedų ir produktų ar medžiagų pagal Reglamentą (EB) Nr. 1831/2003 nuomonė dėl L-histidino monohidrochlorido monohidrato naudojimo kaip pašarų priedo lašišinėms žuvims. Priimta 2006 m. spalio 18 d.EMST leidinys (2006) 407, p. 1–5.
   
      PRIEDAS
      
                  Priedo identifikavimo numeris
               
               
                  Leidimo turėtojo pavardė
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Didžiausias leistinas kiekis mg/kg visaverčio pašaro
               
            
                  
                     Mitybinių priedų kategorija. Funkcinė grupė: aminorūgštys, jų druskos ir analogai
                  
               
            
                  3c3.5.1
               
               
                  —
               
               
                  L–histidino monohidrochlorido monohidratas
               
               
                  
                     Priedo apibūdinimas
                  
                  L–histidino monohidrochlorido monohidratas 98 %
                  gautas iš Esherichia coli (ATCC 9637)
                  C3H3N2–CH2 -CH(NH2)-COOH· HCl· H2O
                  
                     Analizės metodas
                  
                  Bendrijos metodas aminorūgštims nustatyti (Komisijos direktyva 98/64/EB, iš dalies keičianti Direktyvą 71/393/EEB (1)
                  
               
               
                  Lašišinių šeimos žuvys
               
               
                  
                     —
                  
               
               
                  —
               
               
                  —
               
               
                  —
               
               
                  2017 4 2
               
            
         (1)  OL L 257, 1998 9 19, p. 14.